cyanic-selkie/wikianc huggingface dataset:
Daniel Åkervall
Daniel Åkervall (født 23. mai 1982) er en svensk fotballspiller. Åkervall, som er midtbanespiller, spiller for Kvarnsvedens IK i Svensk Division 2. Åkervall har tidligere spilt for Ljungskile SK i Allsvenskan.
Bernard-Nicolas Jean-Marie Aubertin
Prest
Aubertin inntrådte i 1963 i misjonsordenen De hvite fedre, avla sine ordensløfter den 11. juli 1971, og ble presteviet den 21. mai 1972. Han trådte i 1982 inn i cistercienserorden i deres kloster Lérins og avla der evige klosterløfter den 7. september 1982. I klosteret ble han prior og i 1989 abbed til 1992. Fra 1990 har han tilhørt ordenens generalat i Roma.
Biskop
Pave Johannes Paul II utnevnte ham den 4. august 1998 til biskop av Chartres. Han ble bispeviet av erkebiskopen av Bourges, Pierre Plateau, den 20. september samme år; medkonsekrerende var Joseph Madec, biskop av Fréjus-Toulon, og Juan José Omella Omella, biskop av Barbastro-Monzón.
Den 25. juni 2005 promoverte Johannes Paul II ham til erkebiskop av Tours, og han ble innsatt i sitt embede den 4. september 2005.
Den 26. oktober 2019 innvilget pave Frans erkebiskop Aubertins aldersbetingede avskjedssøknad som biskop av Tours.
Episkopalgenealogi
Hans episkopalgenealogi er:
Jacob Aars-Rynning
Etter krigen ble han kontorsjef for den norske delegasjonen til United Maritime Authority i London og fra 1946 til 1949 avdelingssjef for The Norwegian Shipping and Trade Mission (Nortraship) i London. Samtidig var han også sjef for Norwegian National Office i London og norsk representant i UN War Crimes Commission. I 1949 ble han byråsjef i Justisdepartementet, og i 1951 lagdommer i Eidsivating.
Jacob Aars-Rynning var bidragsyter til den internasjonale domssamlingen Law Reports of Trials of War Criminals. Han var også medarbeider i The Norway Year Book og han utarbeidet den engelske versjon av Domstolene og rettspleien i Norge.
Rebecca Hanssen
Rebecca Louise Hanssen (født 27. februar 1994 i Stavanger) er en norskfødt skotsk skuespiller som har tilhold i London. Hanssens mor er av italiensk-irsk opprinnelse, mens faren er norsk.
I 2012 debuterte hun som skuespiller i kortfilmen Innocent Violation. Deretter hadde hun mindre roller i en rekke kortfilmer og TV-serier, før hun fikk sin første hovedrolle i den skotske filmen Tell it to the Bees i 2018.
I 2021 hadde hun den sentrale rollen som Delphina i spillefilmen The Drowning of Arthur Braxton. Hun har også en rolle i den andre sesongen av TV-serien The Witcher, der hun spiller dronning Meve.
Hanssen er også stemmeskuespiller til rollefiguren Alfira i dataspillet Baldur's Gate III.
Norsk Treteknisk Institutt
Norsk Treteknisk Institutt er et norsk privat forskningsinstitutt for treindustrien, stiftet i 1949. Instituttet holder til i Forskningsveien 3B i Oslo.
Julikuppet (Østerrike)
Julikuppet var et mislykket nasjonalsosialistisk kuppforsøk i Østerrike.
Det begynte den 25. juli 1934 med overfallet på Kanslerbygningen i Wien av SS-folk forkledd som forbundshær-soldater og politifolk.
Samtidig trengte en annen gruppe av kuppmakere inn i sendelokalene til RAVAG i Wien og tvang fram sending av en falsk melding om at forbundskansler Engelbert Dollfuß hadde overlatt regjeringsforretningene til den tidligere Landeshauptmann i Steiermark, Anton Rintelen.
Denne nyheten var det avtalte signalet til at nasjonalsosialister i hele Østerrike skulle starte et opprør.
I praksis kom dette først litt forsinket og også bare i deler av Østerrike.
I de øvrige forbundsstatene forble det i stor grad rolig.
Kuppet, som også noen kamptropper fra den Østerrikske legion, som var stasjonert i det tredje riket, hadde deltatt i, ble slått ned i dagene frem til 30. juli.
Mer enn 200 mennesker ble drept i løpet av kamphandlingene, deriblant forbundskansler Dollfuß som det mest fremtredende offeret.
Etter at juliopprøret var blitt slått ned, ble omtrent 4000 nasjonalsosialister dømt av militærdomstoler som var blitt oppnevnt spesielt for dette formålet den 26. juli, eller de ble øyeblikkelig satt i interneringsleirer (tysk:Anhaltelager). 13 kuppmakere ble henrettet.
Mange andre unngikk arrestasjon og dom ved å flykte til det tredje riket eller til Jugoslavia.
Pyrianoreina
Pyrianoreina er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, kraftige, gråbrune trebukker. Antennene er litt lengre enn kroppen. Pronotum er bredere enn langt, betydelig innsnevret ved roten, uten tenner på sidene. Dekkvingene er omtrent jevnbrede, nokså kraftig punkterte. Beina er korte og kraftige.
Levevis
Larvene lever i død ved.
Utbredelse
Artene er kjent fra Ecuador og Bolivia.
Cannoli
En  cannolo (flertall cannoli) er et siciliansk bakverk. Ordet stammer fra latin canna, som betyr lite rør.
Cannoloer består av et rørformet skall av fritert deig som tradisjonelt fylles med søtet ricotta - eventuelt blandet med vanilje, sjokolade, pistasj, marsalavin, rosenvann eller andre smakstilsetninger. Bakerverket finnes i en rekke ulike størrelser, og de aller største kommer fra et område i Piana degli Albanesi syd for Palermo på Sicilia.
Historie
Det var i området rundt Palermo man først begynte å spise cannoli. Tidligere bakte og spiste man søtsakene bare i forbindelse med det katolske karnevalet før fasten, muligvis som et fertilitetssymbol. Ifølge legenden hadde cannoli sitt opphav i haremet i Caltanissetta. Senere ble det spist året rundt. I likhet med det kjente sicilianske bakverket cassata, oppstod antagelig cannoli i den tiden da araberne dominerte øya.
Lapsi
Lapsi (lat. «de frafalne») er en betegnelse for kristne som (som regel i forbindelse med forfølgelse av kristne i romertiden) frafalt sin tro. Begrepet er i slekt med det greske apostat.
Etter måte frafallet ble gjennomført ble Lapsi inndelt i tre grupper:
Det var et problem for den tidlige kirken hvordan man skulle behandle lapsi. I Hermas' hyrde ble frafallet erklært til en alvorlig synd som måtte føre til evig bot og ekskommunikasjon. Tilgivelse for det kunne bare bli gitt av gud, ikke gjennom mennesker. Denne harde linjen tok også, under den decianske kristenforfølgelsene, den romerske motpaven Novatian. Han hadde stilt mot pave Kornelius siden han syntes at Kornelius var for moderat i det spørsmålet. Hvordan man skulle håndtere lapsi forble kontroversiell i de følgende år og holdt på å splitte kirken, særlig i den vestlige delen av romerriket. Problemet mistet sin betydning etter kristendommens legalisering under keiser Konstantin.
Nobuosciades
Nobuosciades er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, tettbygde, matte, lyst brunlige trebukker. Antennene er tynne og noe lengre enn kroppen. Pronotum er bredere enn langt, med liten tann noe bak midten av hver side. Dekkvingene er mer eller mindre jevnbrede, med to eller tre rader av avlange knøler som danner uregelmessige lengderibber.
DS «Rauenfels»
D/S «Rauenfels» var et tysk forsyningsskip bygd i 1928 og benyttet av tyske marine. Skipet var 8460 brutto registertonn og 155 meter langt. Under invasjonen av Norge i april 1940 skulle skipet transportere forsyninger til de tyske styrkene som var landsatt i Narvik. Den 10. april 1940 ble skipet oppdaget av de britiske jagere HMS «Havock» og HMS «Hostile» ved Finnvika i Ofotfjorden. Etter varselskudd og skudd mot broen, ble Rauenfels senket med en torpedo. Deler av forskipet ble slengt på land og jernplater ble slengt til fjells.
I løpet av mai berget mannskap ved Rammsund last fra vraket. 20 mm kanoner, 96 flybomber, motorsykler og 30000 bokser hermetikk ble hentet ut.
Fyrtårnet på Europa Point
Fyrtårnet på Europa Point er et fyrtårn som står på den sørøstlige spissen av Gibraltarhalvøya, kalt Europa Point, ved innløpet til Middelhavet.
Stiefenhofen
Stiefenhofen er en tysk kommune i delstaten Bayern. Stedet ligger i det schwabiske distriktet Lindau, regionen Allgäu i nærheten av Bodensee.
Fyrtårnet på Europa Point
Fyrtårnet ble innviet den 1. august 1841 i en kort seremoni med rundt 10 000 mennesker til stede. Den første oppgraderingen av fyrtårnet skjedde i 1864 da lampe med enkel veke ble erstattet av en med fire, framstilt av firmaet Chance Brothers. Det var ytterligere endringer i 1875 og i 1894 da mengden av lys ble økt. En tre lamper med glødehette ble lagt til i 1905 og ytterligere moderniseringer kom utover 1900-tallet før fyret ble helautomatisert i 1994.
Stiefenhofen
Stiefenhofen var en del av det østerrikske godset Bregenz-Hohenegg til det tilfalt Bayern i 1805.
Fyrtårnet på Europa Point
Fyrtårnet er drevet av det britiske selskapet Trinity House. Det sylindriske tårnet er malt hvitt med et bredt rødt horisontalt bånd på midten. Fyrtårnet har en høyde på 20 meter og står 49 meter over merket for flo sjø. Det sender et hvitt lys hvert tiende sekund. Gibraltars amatørradioforbund opererer årlig fra fyrtårnet hver tredje helg i august.
Stiefenhofen
Stephanskapellet
Det lille stedet Genhofen ligger ved romerveien Via Decia som antagelig ble anlagt rundt år 250 e.Kr. I middelalderen ble salt, dengang kalt det «hvite gull», fraktet fra Immenstadt til Simmerberg.
Fyrtårnet på Europa Point
Historie
Fyrtårnet på Europa Point er også kalt for Trinity Lighthouse («Treenighetens fyrtårn»), Viktoriatårnet og på det lokale språket llanito kalt La Farola. Det er konstruert i typisk britisk formgivning. Dens byggestart var i 1838. Alexander George Woodford (1782–1870), guvernør og øverstkommanderende av Gibraltar la ned den første steinen ved fyrtårnets fundament den 26. april 1838 med støtte fra frimurerordenen på Gibraltar. Inskripsjonen lyder som følgende:
For å navigere gjennom Gibraltarbukta før åpningen av fyrtårnet var seilere avhengig av lys som kom fra den katolske valfartskirken Helligdommen for Vår frue av Europa. Sjøfolk viste sin takknemlighet ved gaver, blant annet å etterlate forsyninger med olje ved kirken slik at kirken fortsatt kunne brenne lys. Ved åpningen av fyrtårnet var lyset framstilt ved en oljelampe med en veke. Intensiteten av lyset ble øket ved en kombinasjon av en dioptrisk (reflekterende) linser og katoptriske speil. Den 25. april 1843 ble belysningen oppgradert for øke synbarheten fra Sandy Bay, og i 1854 ble det rapportert at det var synlig 26 km unna.
Det var ulike utbedringer av lyskilden i årene som fulgte, men det var først mellom 1954 og 1956 at det ble benyttet elektrisk lys. En langt mer kraftig og roterende linse ble benyttet som hovedoptikk, og et sekundært lys nedenfor hovedlyset ble inkludert for å kaste en fast rødt lys som dekket regionen ved Pearl Rock. Rødt var for å indikere farlig område. Høyden på tårnet ble samtidig økt med 1,8 meter.
Administrasjon
Fyrtårnet på Europa Point er det eneste fyrtårn utenfor Storbritannia som er operert av Trinity House, et fyrtårnselskap basert i England. Av den grunn ble det også referert til som Trinity-fyrtårnet. Trinity House ble ansvarlig for fyrtårnet på tiden ved vedtaket av en lov i det britiske parlamentet i 1838. I tillegg resulterte loven om handelsskip av 1894 til at Trinity House ble autoriteten for fyrtårn for Gibraltar, General Lighthouse Authority (GLA).
Stedet for fyrtårnet er administrert av Gibraltars regjering, og overvåking av fyrtårnet skjer via en rapporteringsstasjon forbundet ved telefonlinje til Gibraltars havnekontor.
Kort tid etter den andre verdenskrig ble amatørradio innført i Gibraltar, og en egen amatørradiosamfunn, med hovedkvarter på Coaling Island midt i den vestlige enden av Gibraltars havn, operer fra fyrtårn kun en gang i året. Det skjer den tredje helgen i august. Målet da er å plassere fyrtårn på luften ved å benytte kallesignalet ZB2LGT. Nummeret til Amateur Radio Lighthouse Society (ARLHS), er GIB-001.
Hovin (andre betydninger)
Hovin er navnet på flere steder i Norge og kan vise til følgende steder, men også andre betydninger.
Peter Schlütter
Peter Schlütter (født 25. november 1893, død 6. april 1959) var en dansk seiler som deltok i de olympiske leker 1928 i Amsterdam.
Schlütter vant en olympisk sølvmedalje i seiling under sommer-OL 1928 i Amsterdam. Han var med på den danske båten «Hi-Hi» som kom på andreplass i 6 meter-klassen bak norske båten «Norna». Mannskapet på «Hi-Hi» var; Vilhelm Vett, Nils Otto Møller, Aage Høy-Petersen, Peter Schlütter, Sven Linck. Seilasene ble gjennomført på Zuiderzee i perioden 2. til 9. august 1928.
Niels Otto Møller
Møller vant en olympisk sølvmedalje i seiling under sommer-OL 1928 i Amsterdam. Han var med på den danske båten «Hi-Hi» som kom på andreplass i 6-meterklassen bak den norske båten «Norna». Mannskapet på «Hi-Hi» var; Vilhelm Vett, Nils Otto Møller, Aage Høy-Petersen, Peter Schlütter, Sven Linck. Seilasene ble gjennomført på Zuiderzee i perioden 2. til 9. august 1928.
Charles Hatchett
Charles Hatchett (født 2. januar 1765, død 10. mars 1847) var en britisk mineralog og kjemiker som oppdaget grunnstoffet niob.
Elena Moretti
Elena Moretti (født 29. juni 1987) er en italiensk judoka, som konkurrerer i vektklassen -48 kilo. Hun ble tatt ut til å representere Italia under Sommer-OL 2012 i London, der hun røk ut i andre runde.
Charles Hatchett
Hatchett ble født i London, faren var vognbygger og sorenskriver i Hammersmith. Hatchett gikk på privatskole, Fountyne's, i Marylebone Park, og var en selvlært mineralog og analytisk kjemiker. Ved hjelp av faren hadde Hatchett økonomi til å besøke forskjellige vitenskapsmenn i Europa. Han dro blant annet til St. Petersburg hvor han leverte en luksusvogn til Katarina den store. Med en introduksjon fra Joseph Banks besøkte han der blant andre kjemikeren Martin Klaproth, geolog og botaniker Peter Pallas og mineralogen Andrea Savaresi. I 1796 tok Hatchett nok en lang tur, denne gangen gjennom England og Skottland, hvor han besøkte geologiske steder, gruver og fabrikker. Hans dagbok for denne turen ble senere redigert av Arthur Raitrick og utgitt i 1967 som The Hatchett diary: a tour through the counties of England and Scotland in 1796 visiting their mines and manufactories. I 1798 ble Hatchett bedt av medlemmer av Privy Council om å samarbeide med Henry Cavendish og vurdere "tilstanden til myntene i riket" for å sikre at de ikke ble forfalsket. Han produserte en 152 sider lang rapport i 1803.
Hatchetts arbeid med kjemi skjedde stort sett i tiårsperioden mellom 1796 og 1806. I 1796 publiserte han "An analysis of the Corinthian molybdate of lead", og løste en tvist om mineralets natur. I 1797 ble han valgt til medlem av The Royal Society, hovedsakelig som et resultat av dette arbeidet. I mer enn 20 tilleggsartikler tok han for seg kjemien til mineraler, harpikser og naturlige produkter. I 1800 kan Hatchett ha åpnet et lite kjemisk verk i Chiswick i London. Hatchett utviklet en samling på over 7000 mineraler, som han solgte til British Museum i London i 1799. Han gikk med på å organisere museets mineralsamling, men beholdt retten til å fjerne og analysere deler av noen av prøvene. Etter at faren døde i 1807 tok Hatchett over vognfirmaet hans og sluttet med den kjemiske forskningen.
Oppdagelsen av niob
I 1801 analyserte Hatchett et stykke columbitt fra samlingen på British Museum. Columbitt viste seg å være et veldig komplekst mineral, og Hachett oppdaget at det inneholdt en "ny jord" som antydet eksistensen av et nytt grunnstoff. Lavoisier hadde definert begrepet "element" bare 13 år tidligere. Hatchett kalte dette nye grunnstoffet "columbium" (Cb) til ære for Christopher Columbus, oppdageren av Amerika. Den 26. november samme år kunngjorde han oppdagelsen for Royal Society. I 1802 kunngjorde Anders Gustaf Ekeberg (1767–1813) oppdagelsen av et annet nytt grunnstoff, "tantal". I mange år var det forvirring om columbium og tantal var det samme. I 1846 hevdet den tyske kjemikeren Heinrich Rose at det var ytterligere to elementer i tantalitten, som han kalte niob og pelopium etter kyklopenes barn. Til slutt ble Roses niob (atomnummer 41) funnet å være identisk med Hatchetts columbium. I 1949 ble navnet niob valgt for grunnstoff 41 på den 15. konferansen til Union of Chemistry i Amsterdam.
Bissel
Bissel (fra norrønt beizl, avledet av stammen i bite) er et hodelag med trinse og lærremmene om hodet på hesten (grime) og munnbittet som hesten har i munnen og som tømmene er festet til. Bisselet er stroppen som brukes til å koble rytterens (førers) hånd til bittet og gjør at kusken eller rytteren kan styre hesten under kjøring og ridning.
Hodeplagg uten bitt som bruker et nesereim for å kontrollere en hest kalles et bittløst hodelag. Det finnes mange forskjellige utforminger med mange ulike navnvariasjoner, men alle bruker et nesereim som er utformet for å utøve press på sensitive områder av dyrets ansikt for å gi retning og kontroll.
Tor-Kristian Karlsen
Tor-Kristian Karlsen (født 15. juni 1975) er en norsk fotballspeider- og leder.
Han har jobbet som speider for Grasshopper Club Zürich (1996-1998), Watford FC (1998-2000), Bayer Leverkusen (2000-2004), Hannover 96 (2004-2006), og FK Zenit St. Petersburg (2006-2008).
I september 2008 ble han ansatt som sportsdirektør i Fredrikstad FK, hvor han skrev under en fireårskontrakt med gyldighet fra 1. november. Allerede 22. januar 2009 trakk Karlsen seg fra stillingen, etter uenigheter om strategi og veien videre med blant annet hovedtrener Anders Grönhagen..
12. mars 2012 ble Karlsen annonsert som ny sportsdirektør i AS Monaco. 10. september 2012 kunngjorde klubben at Karlsen var forfremmet til jobben som administrerende direktør. Da Karlsen ble ansatt i Monaco lå klubben sist på nivå 2, men da Karlsen av personlige årsaker trakk seg i januar 2013 ledet klubben serien. I løpet av 2013 kjøpte klubben spillere for halvannen milliard og ble en europeisk toppklubb.
3. august 2017 ble Karlsen presentert som sportslig leder for IK Start. Etter i underkant av to måneder i klubben bestemte han sammen med det øvrige i Start-styret å sparke daværende hovedtrener, Steinar Pedersen. Etter 2019-sesongen ga han seg i klubben.
I tillegg til hans direkte engasjement i fotballen har Karlsen jobbet frilans for TV 2, BBC, Nettavisen, FIFA Magazine, SportBild, Neue Zürcher Zeitung, The Independent The Times, Four Four Two, The Guardian, ESPN og Josimar som fotballekspert og analytiker.
I 2020 lanserte han sammen med Frode Lia, Aleksander Schau og Thomas Aune, nett-TV-kanalen Fotball.TV.
Epidiscoceps
Epidiscoceps er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utseende
En middelsstor (ca. 12,5 millimeter), kraftig, mørkt brunlig trebukk. Antennene er nokså kraftige og litt lengre enn kroppen. Pronotum er avrundet rektangulært, noe bredere enn langt. Dekkvingene er nesten jevnbrede, mørke med gulaktige flekker. Beina er nokså kraftige, leggene lyst gråaktige i midten.
Utbredelse
Arten lever i Kamerun.
Rain
Rain er det andre studioalbumet til den norske artisten Paal Flaata. Det er utgitt i 2005, og produsert av Thomas Andersen. Albumet lå fire uker på VG-lista i 2005, med nummer seks som beste plassering. Albumet er spilt inn på Whorehouse Studio og Krypton Sound Planet
Bjarni K. Petersen
Bjarni Kárason Petersen (født 1994) er en færøysk politiker. Han ble i desember 2022 lov- og indreminister på Færøyene. Han representerer det liberale partiet Framsókn.
Han har vært innvalgt på Lagtinget siden 2019.
Han var formann i partiets ungdomsorganisasjon Framsøkin Ungdómur fra 2014 til 2016 og visepresident i Ungdommens nordiske råd, som representant for den liberale gruppen.
Han har en bachelorgrad i politikk og administrasjon fra Aalborg Universitet i Danmark.
Steraspis
Steraspis er en slekt av biller som hører til familien praktbiller (Buprestidae).
Utseende
Store, mer eller mindre grønnlig metallisk fargede praktbiller. Antennene er korte og litt sagtakkede. Kroppen er bredest litt bak pronotums bakkant. Dekkvingene er svært tett og grovt punkterte.
Levevis
Som hos de fleste andre praktbiller utvikler larvene seg i død ved.
Utbredelse
Gruppen er utbredt i Afrika sør for Sahara.
Systematisk inndeling
furupraktbiller (Chrysochroinae) blir noen ganger plassert som en stamme i underfamilien Buprestinae.
Charline Van Snick
Charline Van Snick (født 2. september 1990) er en belgisk judoka, som konkurrerer i vektklassen -48 kilo. Hun ble tatt ut til å representere Belgia under Sommer-OL 2012 i London, der hun tok bronse.
Kunståret 2013
Kunståret 2013 er en oversikt over hendelser, fødte og avdøde kunstnerpersonligheter i 2013.
Pianostemming
Pianostemming er å justere spennet i strengene til et piano for at pianoet skal bli stemt. Tonene måles i antall svingninger per sekund. Med utgangspunkt i at tonen A er 440 svingninger i sekundet, justeres de andre strengene slik at tonene samsvarer med intervallene i den fulltempererte skala.
Pianoverksteder og produsenter anbefaler at stemming utføres minst to ganger i året og av sertifiserte pianostemmere.
Anna Järvinen
Anna Päivikki Järvinen (født 16. april 1970 i Helsingfors, Finland) en sverigefinsk komponist, vokalist og musiker som tidligere var med i bandet Granada før gruppen ble oppløst i 2003. Järvinen startet så en solokarriere, og har så langt gitt ut tre album og samarbeidet med artister som Olle Ljungström, Melody Club, Dungen og Björn Olsson.
Biografi
Som seksåring flyttet Järvinen til Stockholm sammen med sin mor. Hun sang med det svensk pop-bandet Granada fra midten av 90-tallet til 2003, da bandet ble oppløst. Etter å ha blitt refusert av flere plateselskaper, utga til slutt det svenske plateselskapet Häpna hennes debutalbum Jag fick feeling i november 2007. Her spiller hun mild og vakker folk-pop med Dungen i ryggen. Albumet fikk strålende kritikker. Jan Gradvall har beskrevet henne på følgende måte: ”Anna Järvinen stiger frem som en av Sveriges mest originale og begavede artister.” Albumet ble nominert til fire Grammy-priser, og ble hyllet i pressen. Sonic kalte albumet "den mest personlige og forløsende svenskspråklige debut siden Känn ingen sorg för mig Göteborg”. Albumet har også vakt oppsikt i Järvinens hjemland Finland, og hun turnerte begge land høsten 2007 og våren / sommeren 2008.
Den 5. februar 2010 var hun gjesteartist i SVT-programmet På spåret, og i november 2010 deltok hun i en hyllestalbum til dikteren Sonja Åkesson, med de to tonesatte diktene "O, ur Hästens öga" og "Ajajaj". Under Grammy-pris-utdelingen i 2011 fremførte Järvinen sammen med Nina Kinert, Karla-Thérèse Kjellvander og The Rockridge Brothers Håkan Hellströms "Vid protesfabrikens stängsel". På sitt tredje album ”Anna Själv Tredje” (Stranded Rekords) har hun fått med seg og på albumet medvirker blant andre Gustav Ejstes og Reine Fiske fra Dungen, Joel Alme, Jacob Öhrvall med flere som musikere, en konstellasjon som virkelig fremmer det beste både hos Järvinen og medmusikantene. Albumet ble spilt inn i Göteborg av Mattias Glavå. Den første singelen fra albumet er sangen "Lilla Anna".
Den 9. november 2011 ble det annonsert at Anna ville stille med sangen "Porslin" i Svenske Melodi Grand Prix 2012. Sangen er skrevet av Martin Elisson ("Bad Cash Quartet", "Hästpojken") og Björn Olsson ("Soundtrack of our lives"). "Det er en ballade. En klassisk Bjørn Olsson-låt. Vakker og smektende," sa Martin Elisson til Aftonbladet.
Hun arbeider også som kunst- og engelsklærer ved skolen på Käppala Lidingö.
MINUSCA
Mission intégrée multidimensionnelle de stabilisation des Nations Unies en République centrafricaine, MINUSCA, er en fredsbevarende FN-styrke i Den sentralafrikanske republikk opprettet 10. april 2014 ved FNs sikkerhetsråds resolusjon 2149. MINUSCA ble operativ 15. september 2014, da den overtok etter afrikanske fredsbevarende styrker.
Bakgrunn
Bakgrunnen for operasjonen var at Den sentralafrikanske republikk siden 2013 var preget av en voldelig konflikt der opprørsgruppen Seleka tilkjempet seg makten. Mer enn 5,000 mennesker ble drept fra januar til september 2014 og 25 % av befolkningen flyktet fra sine hjem som følge av stridighetene mellom kristne og muslimer. FN anslo at antallet barnesoldater kunne være oppe i 10,000.
Den afrikanske union (AU) og Frankrike sendte i 2013 soldater til landet. MINUSCA overtok 15. september oppgavene til MISCA, AUs fredsbevarende styrke. FNs kontor for fredsbygging, BINUCA, ble samtidig integrert i MINUSCA.
Mandat
Sikkerhetsrådet ga MINUSCA i oppgave å beskytte sivile, støtte overgangsprosessen og de midlertidige myndighetene i landet, sikre leveranser av nødhjelp og FNs arbeid, fremme menneskerettighetene, støtte rettsapparatet og rettsstaten, samt arbeide for avvæpning, demobilisering, reintegrering av soldater i væpnede grupper og repatriering av stridende fra utlandet.
Styrke og ledelse
Sikkerhetsrådet godkjente en uniformert styrke på 11,820 for MINUSCA, størsteparten av dette soldater, men også en komponent av politifolk. Per 28. februar 2017 hadde MINUSCA en styrke på 12,158 mann i uniform, derav 10,044 soldater, 426 militærobservatører og 1,688 politifolk.
Styrkens politiske leder er gaboneren Parfait Onanga-Anyanga, som er spesialrepresentant for FNs generalsekretær. Styrkesjef er generalløytnant Balla Keïta fra Senegal.
Priacma
Priacma er en slekt vedspisende biller som hører til den arkaiske familiegruppen Cupedidae.
Historie
Den nålevende arten lever i det vestlige Nord-Amerika.
Systematisk inndeling
Slekstplasseringen til de fossile artene listet her synes noe uavklart.
Éva Csernoviczki
Éva Csernoviczki (født 16. oktober 1986) er en ungarsk judoka, som konkurrerer i vektklassen -48 kilo. Hun ble tatt ut til å representere Ungarn under Sommer-OL 2012 i London, der hun tok bronse.
Under Sommer-OL 2020 i Tokyo som ble arrangert i 2021, ble hun utslått i åttendedelsfinalen.
Charlie Austin
Charles «Charlie» Austin (født 5. juli 1989) er en engelsk fotballspiller som spiller for.
GJ 1061
GJ 1061 er en rød dvergstjerne som ligger omtrent 12 lysår fra Jorden i stjernebildet Uret. Selv om stjernen ligger forholdsvis nær oss, er den veldig lyssvak med en tilsynelatende størrelsesklasse på cirka 13 og kan derfor kun sees med et mellomstort teleskop. GJ 1061 er en veldig liten, lyssvak rød dverg med en masse som ligger nær den nedre massegrensen for en stjerne. Stjernens masse er estimert å være rundt 11,3% av Solens og den er bare 0,1% så lyssterk som sistnevnte.
Alina Alexandra Dumitru
Alina Alexandra Dumitru (født 30. august 1982) er en rumensk judoka, som konkurrerer i vektklassen -48 kilo. Hun ble tatt ut til å representere Romania under Sommer-OL 2012 i London, der hun tok sølv. Hun har også gull fra Sommer-OL 2008.
Serie A (andre betydninger)
Serie A er det øverste nivået i enhver lagidrett i Italia.
YZ Ceti
YZ Ceti er en rød dvergstjerne i stjernebildet Hvalfisken. Selv om stjernen ligger forholdsvis nær Solen i en avstand av kun 12 lysår, kan den ikke sees med det blotte øye. Den er klassifisert som en flarestjerne som fremviser periodevise variasjoner i lysstyrke. Massen av YZ Ceti utgjør bare rundt 8,5% av Solens masse, og stjernen er vanligvis mindre enn 1/5 000 ganger så lyssterk.
Denne stjernen befinner seg usedvanlig nær Tau Ceti, som er en stjerne av spektralklasse G8. Avstanden mellom dem er kun cirka 1,6 lysår, litt mer enn en tredjedel av avstanden mellom Solen og vår nærmeste nabostjerne, Proxima Centauri.
Louie Anderson
Louis Perry Anderson (født 24. mars 1953 i Saint Paul (Minnesota), død 21. januar 2022 i Las Vegas) var en amerikansk standup-komiker, skuespiller, forfatter og programleder.
Anderson skapte tegneserien Life with Louie og TV-sitcom The Louie Show, og skrev fire bøker, inkludert Hey Mom: Stories for My Mother, But You Can Read Them Too, som ble publisert i 2018. Han var den fjerde verten for spillshowet Family Feud, fra 1999 til 2002, i sin tredje omgang og andre gjenopplivning. For sin opptreden i FX komedie-TV-serien Baskets, mottok Anderson tre påfølgende Primetime Emmy Award for fremragende birolle i en Comedy Series nominasjoner og vant én gang i 2016.
Han fremførte et standup-show kalt Louie: Larger Than Life i Las Vegas fra 2003 til 2012. Showet oppsto på Union Plaza-hotellet i sentrum, før han flyttet til Excalibur, South Point, og Palace Station hoteller.
Tidlig liv
Anderson ble født og oppvokst i Saint Paul, Minnesota, sønn av Ora Zella (née Prouty; 1912–1990), en Mayflower-etterkommer, og Louis William Anderson ( 1901–1980). Faren hans var trompetist for sangeren Hoagy Carmichael. Anderson var den nest yngste av 11 barn i familien hans. I et intervju fra 2016 på WTF med Marc Maron, avslørte Anderson at moren hans faktisk fødte 16 barn, men fem av dem – den første babyen og deretter to sett tvillinger – døde ved fødselen. Anderson described his father as "abusive" and an alcoholic.
Anderson gikk på Johnson Senior High i Saint Paul.
Karriere
Anderson debuterte på TV 13. januar 1984 på Rodney Dangerfields Young Comedians Special på HBO.
Gullhaug
Gullhaug er flere steder i Norge:
Øvre Angara
Øvre Angara er en elv i Burjatia i Russland med en lengde på 438 kilometer. Elva munner ut i den nordlige enden av Bajkalsjøen, som den nest største av sjøens tilførselselver.
Elva springer ut om lag 2000 meter over havet mellom Nord-Mujskogofjellene og Deljun-Uranfjellene nord for Bajkalsjøen, nær landsbyen Nizjeneangarsk.
Den øvre delen av elva er ei rask fjellelv, men det meste av Øvre Angara renner sakte gjennom myrlendte områder. De nedre delene av elva er seilbare for kommersiell skipsfart.
Av fiskearter finnes det blant annet ørret, harr, lake, vederbuk, gjedde og abbor.
Anastasija Prokopenko
Anastasija Prokopenko, navn på idrettsutøvere:
Casper Øyvann
Casper Øyvann (født 7. desember 1999) er en norsk fotballspiller som spiller for Tromsø Idrettslag.
From Hell
From Hell er en amerikansk skrekk-thriller fra 2001 som omhandler Scotland Yards politiinspektør Frederick Abberline (spilt av Johnny Depp), som etterforsker de mystiske drapene på de prostituerte i Londons Whitechapel-distrikt. Grovt sett baserer filmen seg på historien om Jack the Ripper, historiens kanskje mest notoriske og gåtefulle seriemorder.
Handling
I 1888 bor Mary Kelly og noen prostituerte i London. Når vennen deres Ann Crook blir kidnappet, blir de trukket inn i en konspirasjon med lenker til den politiske eliten. Kidnappingen etterfølges av det grufulle drapet på en annen kvinne, Martha Tabram; og det blir tydelig at de prostituerte blir jaktet på. Drapene vekker oppmerksomheten til politi-etterforsker Frederick Abberline fra Whitechapel. Hans kollega, Peter Godley, forsøker å forstå vennens ville teorier.
Deres undersøkelser avslører at drapene blir gjennomført av en utdannet person, på grunn av de presise og nesten kirurgiske metodene som brukes. Abberline konsulterer Sir William Gull, en doktor for den kongelige familien. Under dette møtet avsløres det at Abberline sliter med opium-avhengighet. Gulls oppdagelser, kombinert med hans overordnede som hindrer hans etterforskning, tror Abberline at en farligere og mer organisert konspirasjon enn han opprinnelig trodde. Abberline blir dypt involvert i saken, og han blir underveis forelsket i Mary.
Abberline tror at frimurere muligens står bak disse forbrytelsene. Hans overordnede, en høytstående frimurer selv, suspenderer Abberline. Det avsløres at Gull er morderen. Abberline trekker pistolen sin. Men før han rekker å skyte Gull, blir han slått ut av Ben Kidney - En annen frimurer. Frimurerne forsøker deretter å få eliminert Abberline uten å etterlate seg noen vitner.
Moon Dae-sung
Moon Dae-sung (født 3. september 1976) er en sørkoreansk tidligere taekwondoutøver.
Han representerte landet sitt under Sommer-OL 2004 i Athen, der han tok gull.
Lagriadoliops
Lagriadoliops er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
En nokså liten, matt, lysbrun trebukk, kroppen er nærmest pæreformet. Kroppen er tett kledt med lys bestøving. Antennene er tynne, litt kortere enn kroppen. Pronotum er rektangulært, omtrent så bredt som langt, mye smalere enn dekkvingene. Disse er jevnbrede til svakt pæreformede, nokså kraftig punkterte. Beina er middels lange, lårene ikke nevneverdig fortykkede.
Levevis
Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.
Utbredelse
Slekten er kjent fra Filippinene.
Kongens Have (Odense)
Kongens Have er en parkhave i det sentrale Odense på Fyn i Danmark. Kongens Have ligger over for Odense Banegård Center og avgrenses av Jernbanegade mot vest og Østre Stationsvej mot nord.
Den opprinnelige barokkhave ble anlagt på 1720-tallet av arkitekt Johan Cornelius Krieger rundt Odense slott. Haven er utsmykket med skulpturer fra forskjellige tidsaldere, blant annet bronsestatuen av kong Frederik VII fra 1868.
Vegetasjonssoner
Vegetasjonssoner er en oppdeling av vegetasjonens vekstvilkår i soner utfra klimatiske forhold. Disse sonene sier noe om hvor stor variasjon det er i plantedekket på ulike steder. Desto høyere opp, eller lenger mot nord på nordlig halvkule (eller sørover på sydlig halvkule), desto mindre vegetasjon vil en finne. Hvor skillet mellom de ulike sonene går, vil bestemmes av sommertemperaturen og vintertemperaturen på det aktuelle stedet.
Vegetasjonssoner i skogen
Skog utgjør 38 % av Norges areal. I Norge kan skogen deles inn i følgende vegetasjonssoner.
Nemoral sone
Denne sonen finnes lite av i Norge, bare et smalt belte på Sørlandet. Skogen domineres av eik og arter som tåler kulde dårlig.
Boreonemoral sone
Sonen består av edelløvskog på de mest gunstige stedene, og ellers bjørke- gråor- og barskog. Stort sett finner man denne sonen langs kysten av Sør-Norge og rundt Oslofjorden.
Mellomboreal sone
Denne sonen består av barskog og gråorskog, og ofte store myrområder. Den dominerer på Sør- og Østlandet og i Trøndelag, men kan delvis finnes helt opp til Finnmark.
Nordboreal sone/Subalpin sone («Fjellskog»)
Her er det bjørkeskog og lav, glissen barskog. Sonen dekker store områder av Østlandet og Finnmarksvidda.
Vegetasjonssoner på fjellet
Fjell utgjør 44 % av Norges areal. Dette er arealet over skoggrensa, og finnes i høytliggende områder i hele landet. På Finnmarkskysten kan disse sonene forekomme helt ned til havnivå. Fjellet deles inn i følgende soner:
Lavalpin sone («lavfjellet»)
Dette er området rett over skoggrensa. Den går opp til blåbærlyngens øverste voksegrense, 1300-1400 moh. i Sør-Norge. Vegetasjonen i denne sonen er artsrik og variert. Nederst vokser gjerne tette belter med grågrønn vier, så kommer kratt av dvergbjørk som er irrgrønn om sommeren og oransje til mørkerød om høsten. I fjellet finner vi røsslyng, greplyng, krekling, rypebær og mange arter av gress og blomster, alt etter hvor vi er i landet. Produksjonen av plantemateriale er så stor at det dannes myrer.
Mellomalpin sone («mellomfjellet»)
Område med sammenhengende vegetasjon, men uten trær, busker og blåbærlyng.
Høyalpin sone («høyfjellet»)
Her er det ingen sammenhengende vegetasjon, bare usammenhengende vegatasjon av mose og lav.
Den nivale sonen
Kan finnes på de høyeste fjelltoppene i Norge. Dette er områder med permanent snø og is, eller med snø og is mesteparten av året.
Xiang Jing
Xiang Jing (kinesisk: 向京, født 1968 i Beijing i Folkerepublikken Kina) er en kinesisk skulptør. Hun ble utdannet ved skulpturavdelingen, Sentralakademiet for kunst i Beijing i 1995. Hun har undervist i skulptur ved høyskolen i Shanghai 1999 til 2007. Hun har nå felles studio i Beijing sammen med ektefellen Qu Guangsi.
Pat Metheny Groups diskografi
Pat Metheny Groups diskografi viser en kronologisk oversikt over utgivelsene fra den amerikanske jazzgruppen Pat Metheny Group siden deres oppstart i 1977. Deres første album, med samme navn som gruppen selv kom i 1978 og deres hittil seneste studioutgivelse, The Way Up, kom i 2005. Flere av gruppens utgivelser har mottatt priser, og deres album fra 1997, kalt Imaginary Day mottok to Grammy Awards.
Xiang Jing
Hun har hatt flere utstillinger i Kina, USA og Europa, både separat og i gruppe. Hennes debutarbeider ved akademiet førte til umiddelbar anerkjennelse og arbeidsstipend. Et arbeide er forøvrig innkjøpt av Saatchi Gallery, London. 4 arbeider er utstilt i Bergen Kunstmuseum til februar 2013 som del av en fellesutstilling.
De fleste av hennes arbeider er av kvinnefigurer. Noen er støpt i bronse, men de fleste er av glassfiber som er overflatebehandlet og fargesatt. De største er bygd over et jernskjelett, og kan være oppimot fire meter fra topp til tå.
Hennes første opplevelse av kunst som uttrykk for annet enn politisk posering, var i arbeider av en skulptør Tian Shixin fra Guizhou, som «hadde skapt en emosjonell menneskelig tilstand». Hun viser videre i intervjuet til at hun ikke bruker modell for figurene sine.
Fettfugl
Fettfugl (Steatornis caripensis) er en stor, nattaktiv fruktetende fugl. Arten er monotypisk (eneste art) i familien Steatornithidae (fettfuglfamilien), som er del av ordenen Caprimulgiformes (nattravnfugler).
Utbredelse
Arten er utbredt i det nordvestre Sør-Amerika og såvidt i Mellom-Amerika, fra Panama og Colombia østover til Venezuela, Trinidad og det nordlige Brasil, og sørover til Ecuador, Peru og Bolivia. Arten er dessuten registrert i Costa Rica, Tobago og Surinam.
Atferd
Fettfuglen hekker i kolonier og trives i skog og skogsterreng og hekker i hule trær, huler og (primært) grotter om natten, i høyder opp mot 3 400 moh (opp til 3 650 moh i Ecuador). Fuglene er sesongmessige migranter, som trekker fra primærområdene på søk etter bærende frukttrær for lengre tid om gangen. Trekk på opp mot 240 km på en natt er registrert, og trekk på 1 000 km fra hekkekoloniene har blitt registrert.
Arten er nattaktiv og har spesialisert seg på frukter av oljepalmen og tropiske laurbær. Dette i kontrast til alle andre arter av nattravnfugler, som er insektetere.
NNN
NNN kan vise til:
Imofossen
Imofossen (kvensk: Iimonkurkkii, nordsamisk: Imogorži) er et fossefall i Reisaelva i Nordreisa kommune i Troms. Fossen ligger i Reisa nasjonalpark, 92 kilometer opp fra sjøen, og markerer laksens øverste stoppested i Reisaelva. Fossen har gravd ut dype jettegryter i fjellet.
Navnet
Det norske navnet Imofossen er satt sammen av et første- og andreledd, imo + fossen. Det andre leddet er et norsk ord som er selvforklarende om hvilke type terreng det er snakk om, men det første leddet er ikke forklart.
På 1970-tallet ble det gjort et nokså omfattende innsamlingsarbeid av kvenske stedsnavn i Nordreisa. Forleddet i navnet ble her nedtegnet som Iimo, noe som tilsier en uttale med en lang -i på starten og å-endelse [ii-må], men «Informantene visste ikke hva navnet kom av».
Ibrahim Kamal
Ibrahim Kamal (født 14. april 1979) er en jordansk tidligere taekwondoutøver.
Han representerte landet sitt under Sommer-OL 2004 i Athen, der han ble nummer 4.
Anne Kauppi
Anne Kauppi (født 1965) er en norsk lokalpolitiker for Arbeiderpartiet. Hun er varaordfører i Årdal kommune fra 2019.
Kauppi arbeider som daglig leder ved Sogn Opplæringskontor i Årdal.
Larry Lombard
Larry Lombard (født 16. april 1996 i Upington i Northern Cape) er en sørafrikansk friidrettsutøver som konkurrerer i hekkesprintløp, sprintløp og mellomdistanseløp opp til 800 meter. Han ble afrikansk juniormester på 400 meter hekk i Juniorafrikamesterskapet i friidrett 2015.
Idrettskarriere
I mars satte han personlig rekord på 400 meter, med 48,44 sekunder, i et stevne i Port Elizabeth i Sør-Afrika. Lombaard deltok i Ungdoms-VM i friidrett 2013 i juli. På 400 meter hekk (84 cm) ble han slått ut i innledningsheatet, der han løp på 54,05 og fikk 25. beste tid.
I november 2014 deltok han i det sørafrikanske mesterskapet i friidrett, der han kom på 8.-plass i U19-klassen med tiden 50,37.
Han vant 400 meter hekk i Juniorafrikamesterskapet i friidrett 2015, med tiden 51,80, foran Abebe Robi og Avotrin Rakotoarimiandry. Han deltok også på Sør-Afrikas stafettlag som fikk bronse på 4 x 100 meter stafett. Den 11. april kom han på 2.-plass på 400 meter hekk i U19-klassen i det sørafrikanske mesterskapet for aldersbestemte klasser, med ny personlig rekord på 51,73 sekunder. Masego Sesele vant denne distansen.
I KMS Invitational Indoor i Birmingham i USA satte han personlig rekord på 200 meter innendørs, med 22,69 sekunder. Dette holdt til 40.-plass på denne distansen. Samme sted satte han også personlig rekord på 400 meter innendørs i Samford Invite 12. februar, med 50,35 sekunder. I mars satte han personlig rekord på 800 meter utendørs, med 1:59,85.
Norges Fjellstyresamband
Norges Fjellstyresamband (NFS) er en frivillig sammenslutning av fjellstyrer i Norge. Alle de 94 fjellstyrene har anledning til å være medlemmer. NFS finansierer sin virksomhet ved kontingenter fra fjellstyrene og et lovfestet tilskudd fra «grunneierfondet» etter fjelloven § 12.
NFS har som formål å være fjellstyrenes interesseorganisasjon, og bindeledd mellom de enkelte fjellstyrer og mellom fjellstyrene og de ulike myndighetene. Organisasjonen skal verne om fjellstyrenes interesser ved å ta opp til behandling og søke løst spørsmål som har felles interesse for fjellstyrene. I tillegg forestår styret i NFS, eller de styret utpeker, de årlige lønns- og tarifforhandlinger på vegne av de fjellstyrene som har organiserte ansatte.
NFS har fire ansatte og hovedkontor i Stortingsgaten 30 i Oslo.
Aage Høy-Petersen
Aage Høy-Petersen (født 4. november 1898, død 29. desember 1967) var en dansk seiler som deltok i de olympiske leker 1924 i Paris og 1928 i Amsterdam.
Høy-Petersen vant en olympisk sølvmedalje i seiling under sommer-OL 1928 i Amsterdam. Han var med på den danske båten «Hi-Hi» som kom på andreplass i 6 -meterklassen bak norske båten «Norna». Mannskapet på «Hi-Hi» var; Vilhelm Vett, Nils Otto Møller, Aage Høy-Petersen, Peter Schlütter, Sven Linck. Seilasene ble gjennomført på Zuiderzee i perioden 2. til 9. august 1928.
Amund Møllerhagen
Amund Møllerhagen (født 5. april 2000) er en norsk fotballspiller som spiller for.
Haram (film)
Haram er en norsk action/dramafilm fra 2014 skrevet og regissert av Ulrik Imtiaz Rolfsen. Elias Ali spiller hovedrollen som norskpakistanske Omar som er involvert i det kriminelle gjengmiljøet i Oslo, og som får i oppdrag av familien å finne og drepe sin egen søster, som har rømt for å unngå tvangsekteskap.
Gehejmekonseil
Gehejmekonseillet ble innført i Danmark-Norge forbindelse med eneveldet på 1660-tallet som et beslutningsorgan bestående av formennene for de forskjellige kollegier, kongen og noen av hans «favoritter». I perioder hadde det så sterk innflytelse på kongens beslutninger, at man taler om et embedsmannsstyre.
Distocupes
Distocupes er en slekt vedspisende biller som tilhører den arkaiske familiegruppen Cupedidae. Det er bare kjent én nålevende art, men mange flere fra fossiler.
Utseende
Distocupes varians er ca. 12 millimeter lang, mørkbrunlig til svart, kledt med lysere skjell. Som vanlig for Cupedidae er kroppsformen lang og smal. Oversiden er tett punktert og nokså matt. Hodet har framstående kjever (mandibler) og små, runde, utstående fasettøyne. Antennene er ganske lange og trådformede. Hodet er firkantet med markerte tinninger og nokså små, rundede fasettøyne. Brystskjoldet (pronotum) er lite og kort, rundet og betydelig bredere enn langt. Dekkvingene er lange (ca. 5 ganger så lange som brystskjoldet), jevnbrede, med rekker av kraftige punkter. De fossile artene verierer mer i utseende.
Levevis
Larvene lever i råtten, død ved av ulike treslag. Forøvrig er lite kjent om biologien til denne arten.
Utbredelse
Arten er utbredt i det østlige Australia inkludert Tasmania.
USA-mesterskapet i mangekamp for junior 2014
USA-mesterskapet i mangekamp for junior 2014 ble arrangert fra 25. til 29. juni 2014 på Hornet Stadium i Sacramento i California i USA.
Resultater, menn
<br style="clear:left;" />
Resultater, kvinner
<br style="clear:left;" />
Ädilkhan Sağyndyqov
Ädilkhan Sağyndyqov (kasakhisk: Әділхан Сырлыбайұлы Сағындықов, født 26. juni 1979 i Tsjimkent) er en kasakhstansk tidligere taekwondoutøver.
Raoul Casadei
Raoul Casadei (født 15. august 1937 i Gatteo i provinsen Forlì-Cesena iItalia, død 13. mars 2021 i Cesena) var en italiensk musiker og komponist, kalt «kongen av liscio».
World DanceSport Federation
World DanceSport Federation (WDSF) er det internasjonale idrettsforbundet for sportsdans, anerkjent av Den internasjonale olympiske komité og Den internasjonale paralympiske komité, og tilsluttet Association of IOC Recognised International Sports Federations.
Raoul Casadei
Liv og virke
Casadei var nevø til musikeren Secondo Casadei som i 1928 grunnla Orchestra Casadei. Casadei arbeidet først som barneskolelæer, var fra 1960-årene aktiv med sitt egen band som spilte rock 'n' roll og swing. Noen av sangene han skrev ble også med i onkelens musikkproduksjon. Io cerco la morosa ble fremført av Renzo Arbore. Da Secondo Casadei døde i 1971, sluttet Casadei som lærer og overtok onkelens orkester og musikkforretning.
Fra 1970-årene kunne Orchestra Casadei utbre liscio-musikken fra Romagna til hele Italias kjennskap. I 1973 hadde Casadei en hit med singlen Ciao mare. Fra da turnerte hans orkester intensivt landet rundt, deltok på konkurranser, som San Remo-festivalen i 1974. Flere av Casadeis stykker slo an, han fikk gjesteopptredender i filmer og organiserte daneforanstaltninger.
World DanceSport Federation
WDSF er øverste internasjonale organ for sportsdans, som består av ti ulike danser: fem standarddanser (engelsk vals, quickstep, slowfox, tango og wienervals) og fem latindanser (cha-cha-cha, jive, pasodoble, rumba og samba).
Raoul Casadei
Liv og virke
I 1980-årene konsentrerte Orchestra Casadei seg mer i den hjemlige region og åpnet seg for nye stilelementer. Casadei grunnla familiebedriften Casadei Produzioni, med musikkproduksjon, musikkforlag, kunstner- og konsertagentur. I San Remo i 1996 opptrådte Casadei med bandet Elio e le Storie Tese, og vant annenpremie med La terra dei cachi. I 1998 initierte han musikkfestivalen Balamondo, med opptredener av Gloria Gaynor, Gipsy Kings, Eumir Deodato, Al Di Meola og andre.
Ädilkhan Sağyndyqov
Han representerte landet sitt under Sommer-OL 2004 i Athen, der han ble nummer 5.
Raoul Casadei
Liv og virke
Etter tusenårsskiftet overtok Casadeis sønn Mirko Casadei (født 1972) orkesteret. I 2006 var Casadei med på realityshowet L’isola dei famosi).
Etter å ha blitt rammen av covid-19 døde Casadei den 13. mars 2021 i Cesena en alder av 83 år.